L’Ajuntament de Sagunt inicia els itineraris integrats de formació del Projecte Programa Operatiu Ocupació Juvenil Saguntum
05 de març 2018

El departament de Promoció Econòmica de l'Ajuntament de Sagunt inicia els itineraris integrats de formació del projecte Programa Operatiu d'Ocupació Juvenil Saguntum, el qual és finançat pel Fons Social Europeu.

  

![](/media/5krjsnwo/95-img_7529-c.jpg)  
  

El primer ha sigut l'itinerari de formació de caixa i reposició en comerços, de 245 hores de durada, que inclou, a més de la formació específica, pràctiques no laborals en empreses, formació transversal en Noves Tecnologies de la Informació i la Comunicació, anglés i sensibilització en matèria d'igualtat entre dones i hòmens. Este itinerari, dirigit a 15 alumnes de fins a 29 anys, té l'objectiu de preparar a l'alumnat en els procediments de caixa i reposició en comerços, així com en tècniques adequades de comunicació i atenció al client.  

  

![](/media/cbajs5ew/95-img_7532-c.jpg) 

El Programa Operatiu d'Ocupació Juvenil Saguntum té previst al llarg de l'any la realització d'un total de 12 accions formatives dirigides a jóvens aturats, entre els 16 i 29 anys, i en tres especialitats: Caixa i Reposició en Comerç, Activitats Auxiliars de Magatzem i Organització i Gestió de Magatzem.

El regidor de Promoció Econòmica, Miguel Chover, ha assistit a la inauguració d'este primer itinerari formatiu i ha insistit en la importància de la formació per millorar les possibilitats d'ocupació de la població més jove.

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-els-itineraris-integrats-de-formacio-del-projecte-programa-operatiu-ocupacio-juvenil-saguntum/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-els-itineraris-integrats-de-formacio-del-projecte-programa-operatiu-ocupacio-juvenil-saguntum/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-els-itineraris-integrats-de-formacio-del-projecte-programa-operatiu-ocupacio-juvenil-saguntum/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-els-itineraris-integrats-de-formacio-del-projecte-programa-operatiu-ocupacio-juvenil-saguntum/)